Շաբաթ, 24 Փետրուարի առաւօտեան ժամը 10-12:30, Շրջանային Վարչութիւնը հանդիպում մը ունեցաւ շրջանի երեք մասնաճիւղերուն հետ, Սան Ֆրանսիսքոյի Խաչատուրեան սրահը, որ սկիզբ առաւ աղօթքով եւ ՀՕՄի քայլերգով։ Առաջին հերթին Շրջանային Վարչութեան ատենապետ Սիլվա Փօլատեան զեկուցեց Շրջանային վարչութեան իրագործած ծրագիրներուն մասին. Կալա, դաստիարակչական սեմինար, ՀՕՄի Ընկերային Ծառայութիւն, Հոգեբանական կեդրոն եւ այլն…։ Ընկերուհին ուրախութեամբ մատնանշեց, որ 2018 տարեշրջանը կը զուգադիպի ՀՕՄի Հոլիվուտի Մայր մասնաճիւղի 100ամեակին, ՀՕՄի Սան Ֆերնանտօ Հովիտի Անահիտ մասնաճիւղի 60ամեակին, իսկ ՀՕՄի Մոնթեպելլոյի մասնաճիւղի 50ամեակին, որոնք մեծ շուքով պիտի նշուին։ Ան նաեւ զեկուցեց ՀՕՄի Կեդրոնական Վարչութեան ծրագիրներուն մասին, յատկապէս շեշտելով ՀՕՄի Սօսէ մանկապարտէզներն ու Ախուրեանի Մօր ու Մանկան ծննդատունը եւ յատուկ շնորհակալութիւն յայտնեց ՀՕՄի մասնաճիւղերուն, որոնք արձագանգելով ՀՕՄի կեդրոնական Վարչութեան կոչին, 16 անկողիններ հովանաւորեցին հայրենի հաշմանդամ մեր հերոս զինուորներուն համար։